Document ID: 31983D0440

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 10ης Αυγούστου 1983
περί διαπιστώσεως ότι η εισαγωγή οκτώ συσκευών με την ονομασία «Perkin-Elmer - Atomic Absorption Spectrophotometer, model 4000» δύναται να πραγματοποιηθεί ατελώς ως προς τους δασμούς του Κοινού Δασμολογίου
(83/440/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),
τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,
Εκτιμώντας:
ότι η γερμανική κυβέρνηση, με επιστολή της της 13ης Ιανουαρίου 1983, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79, για να καθοριστεί αν οι συσκευές:
1. «Perkin-Elmer - Atomic Absorption Spectrophotometer, model 4000», που παραγγέλθηκε στις 23 Ιουλίου 1979 και προορίζεται για την ανάπτυξη νέων μεθόδων για τον έλεγχο της ποιότητας των υδάτων και τη διερεύνηση της επιδράσεως στις μετρήσεις του βασικού επιπέδου φορτίσεως,
2. «Perkin-Elmer - Atomic Absorption Spectrophotometer, model 4000», που παραγγέλθηκε στις 10 Ιανουαρίου 1980 και προορίζεται να χρησιμοποιηθεί για τη συνήθη φυσική φόρτιση του εδάφους και των φυτών από τα βαρέα μέταλλα και από χώματα που περιέχουν βαρέα μέταλλα,
3. «Perkin-Elmer - Atomic Absorption Spectrophotometer, model 4000», που παραγγέλθηκε στις 18 Μαΐου 1981 και προορίζεται για την παράσταση και τον χαρακτηρισμό συμπλόκων και μεταλλοργανικών ενώσεων,
4. «Perkin-Elmer - Atomic Absorption Spectrophotometer, model 4000», που παραγγέλθηκε στις 23 Σεπτεμβρίου 1981 και προορίζεται για την απεικόνιση και το χαρακτηρισμό σύνθετων ενώσεων και οργανομεταλλικών ενώσεων,
5. «Perkin-Elmer - Atomic Absorption Spectrophotometer, model 4000», που παραγγέλθηκε στις 28 Ιουνίου 1982 και προορίζεται για τη διερεύνηση των ιχνοστοιχείων σε άτομα που έχουν υποστεί εγκαύματα και ασθένειες που υποβάλλονται σε εγχειρήσεις με τη βοήθεια εξωσωματικού κυκλοφοριακού συστήματος,
6. «Perkin-Elmer - Atomic Absorption Spectrophotometer, model 4000», που παραγγέλθηκε στις 6 Μαρτίου 1980 και προορίζεται για τη φασματοχημική ανάλυση των πετρωμάτων σε μακροσκοπικό επίπεδο και σε επίπεδο ιχνοστοιχείων,
7. «Perkin-Elmer - Atomic Absorption Spectrophotometer, model 4000» που παραγγέλθηκε στις 12 Μαρτίου 1980 και προορίζεται να χρησιμοποιηθεί για τη χημική ανάλυση ιχνών των βαρέων μετάλλων μολύβδου (Pb) και χρωμίου (Cr) σε θαλάσσια ιζήματα και ζώα και τη διερεύνηση των μορφών των χημικών ενώσεων,
8. «Perkin-Elmer - Atomic Absorption Spectrophotometer, model 4000», που παραγγέλθηκε στις 27 Μαΐου 1980 και προορίζεται για τη διερεύνηση της διαβρώσεως μεταλλικών κατασκευαστικών υλικών σε υδατικά μέσα και για τη διερεύνηση της γαλβανικής και της μη ηλεκτρικής επιθέσεως μεταλλικών στρωμάτων,
πρέπει να θεωρηθούν ή όχι ως επιστημονικές και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·
ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 5 Ιουλίου 1983 στο πλαίσιο της Επιτροπής Δασμολογικών Ατελειών προς το σκοπό της εξετάσεως της προκειμένης περιπτώσεως·
ότι από την εξέταση αυτή συνάγεται ότι οι εν λόγω συσκευές είναι φασματοφωτόμετρα· ότι τα αντικειμενικά τεχνικά χαρακτηριστικά τους, όπως η αναπτυγμένη ευαισθησία, καθώς και η χρήση που γίνεται των εν λόγω συσκευών, τις καθιστούν συσκευές ειδικώς κατάλληλες για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι, επομένως, πρέπει να θεωρηθούν ως επιστημονικές συσκευές·
ότι, βάσει των πληροφοριών που έχουν συγκεντρωθεί από τα Κράτη μέλη, συσκευές ισοδύναμης επιστημονικής αξίας με τις εν λόγω συσκευές, κατάλληλες να χρησιμοποιηθούν για τις ίδιες χρήσεις, δεν κατασκευάζονται επί του παρόντος στην Κοινότητα· ότι, συνεπώς, οι εν λόγω συσκευές δικαίως δύνανται να εισάγονται ατελώς,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η εισαγωγή των συσκευών με την ονομασία «Perkin-Elmer - Atomic Absorption Spectrophotometer, model 4000», που αποτελούν το αντικείμενο των παραγγελιών της:
1. 23ης Ιουλίου 1979,
2. 10ης Ιανουαρίου 1980,
3. 18ης Μαΐου 1981,
4. 23ης Σεπτεμβρίου 1981,
5. 28ης Ιουνίου 1982,
6. 6ης Μαρτίου 1980,
7. 12ης Μαρτίου 1980,
8. 27ης Μαΐου 1980,
και που αποτελούν το αντικείμενο της αίτησης της 13ης Ιανουαρίου 1983 της γερμανικής κυβερνήσεως, μπορούν να πραγματοποιηθούν ατελώς ως προς τους δασμούς του Κοινού Δασμολογίου.
Άρθρο 2
Η παρούσα απόφαση απευθύνεται στα Κράτη μέλη.
Βρυξέλλες, 10 Αυγούστου 1983.

Labels: 3
16
1